Ihi deg ayen yenan inzan i tessemres Linda Kudac, tefka-asen azal s useqdec-ines, yerna tefka azal i wayen yellan di timawit i yefkani weḍris s ujerred-is cbaḥa d unamek, iswi-is s usemres-a akken ad tesseḥbiber ɣef timawit. Si tama nniḍen tamarut taxdem asmuynet i yinzan imi akken i d-nebder d afella, tbeddel talɣa i yiwen n yinzi imi i t-id-tewwi s talɣa-is akken ad yekmel unamek, daɣen tessexdem inzan nniḍen i d-tewwi s yimi n yiwudam yellan deg ungal, bla ma nettu inzan n tmetti i nessexdam di tudert n yal ass.